SFPQ
Prolinom i glutaminom bogati splajsing faktor jest protein koji je kod ljudi kodiran genom SFPQ sa hromosoma 1. Proteini se često nazivaju u skladu s aktivnošću s kojom su prvi put povezani ili organelama u kojima su prvobitno identificirani. Međutim, različiti jedarni faktori djeluju u višestrukim molekulskim reakcijama koje se odvijaju istovremeno unutar jedra. U jednom pregledu iz 2002., opisuju se funkcije jedarnih faktora PSF (polipirimidinski trakt-vezujući proteinu pridruženi splajsing faktor) i p54nrb/NonO. PSF je prvobitno nazvan faktor prerade zbog njegove povezanosti s drugim korakom pre-iRNK prerade, dok se smatralo da p54nrb/NonO učestvuje u regulaciji transkripcije. Nedavni dokazi pokazuju da pojednostavljena kategorizacija PSF-a i njegovog homologa p54nrb/NonO na bilo koju pojedinačnu jedarnu aktivnost nije moguća i zapravo ovi proteini pokazuju multifunkcionalne karakteristike u različitim jedarnim procesima. Jedroo je složena organela u kojoj se odvija širok spektar procesa. Ovim aktivnostima se pripisuju specifični jedarni faktori. Naprimjer, biti "faktor orerade" obično će značiti vezivanje za RNK i sudjelovanje u aktivnostima prerade RNK, dok će temin "transkripcijski faktor" insinuirati interakcije s DNK i regulaciju transkripcije. Međutim, jedarne reakcije se događaju istovremeno i u vrlo bliskoj blizini . Zapravo, postoji unakrsni odnos između jedarnih procesa i određeni proteini mogu sudjelovati u više jedarnih događaja. U pomenur+tom pregledu razmatrani su podaci o dva takva multifunkcionalna proteina, PSF i p54nrb/NonO. PSF, polipeptid od 100 kDa, identificiran je i karakteriziran u kompleksu sa PTB-om. Polipirimidinski trakt je regija koja se nalazi u većini introna viših eukariota za koju se može vezati nekoliko faktora i važna je za definiciju mjesta prerade 3'. Međutim, većina PSF-a je povezana s jedarnim matriksom i nisu vezanz za PTB. Imunofluorescentno bojenje je pokazalo nukleoplazmatsku distribuciju PSF-a u difuznim i punktatnim obrascima, gdje je lokalizacija u nukleoplazmatskim žarištima određena prisustvom RNK motiva prepoznavanja (RRM). N-terminal PSF-a bogat prolinom/glutaminom može biti uključen u interakcije protein-protein.